12. ฐานะการเงินและผลการดำเนินงาน

สรุปรายงานคณะกรรมการตรวจสอบ

คณะกรรมการตรวจสอบมีความเห็นว่างบการเงินของบริษัทฯ
ได้จัดทำขึ้นตามหลักการบัญชีที่รับรองทั่วไปการเปิดเผยข้อมูลในรายงานทางการเงินมีความถูกต้อง
เชื่อถือได้ การดำเนินธุรกิจของบริษัทฯได้ปฏิบัติตามกฎหมายว่าด้วยหลักทรัพย์และตลาดหลักทรัพย์
และกฎหมายอื่นที่เกี่ยวข้อง ระบบการควบคุมภายในของบริษัทฯ มีความเพียงพอและเหมาะสม
ไม่มีข้อบกพร่องที่เป็นสาระสำคัญ

สรุปรายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ มีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลได้ว่างบการเงินของบริษัท ผลิตไฟฟ้าราชบุรีโฮลดิ้ง จำกัด (มหาชน) และงบการเงินรวมของบริษัท ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย ประจำปีสิ้นสุดวันที่ 31 ธันวาคม 2552 มีความเชื่อถือได้ โดยถือปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและกฎระเบียบที่เกี่ยวข้อง

สรุปรายงานการสอบบัญชี

บริษัท เคพีเอ็มจี ภูมิไชย สอบบัญชี จำกัดซึ่งเป็นผู้สอบบัญชีของบริษัทฯ
และบริษัทย่อยได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2552 และ 2551
งบกำไรขาดทุนรวมและงบกำไรขาดทุนเฉพาะบริษัท
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัทสำหรับปีสิ้นสุดวันเดียวกันของบริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย และของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยมีความเห็นว่างบการเงินรวมและงบการเงินเฉพาะบริษัทข้างต้นนี้แสดงฐานะการเงินรวมและฐานะการเงินเฉพาะบริษัท
ณ 31 ธันวาคม 2552 และ 2551 และผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท สำหรับปีสิ้นสุดวันเดียวกันของแต่ละปีของบริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อยและของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

1.  งบการเงินรวมของบริษัทฯ

[]

[]

[]

[]

[]

[]

[]

[]

2.  อัตราส่วนทางการเงินของงบการเงินรวม

  []

3.  รายงานวิเคราะห์ผลการดำเนินงาน

12.3.1 ผลการดำเนินงานในปี 2552

ในปี 2552 ที่ผ่านมา บริษัทฯ ได้มีการร่วมลงทุนในโครงการโรงไฟฟ้าและธุรกิจที่เกี่ยวเนื่องต่าง ๆ
รวมทั้งมีการจัดตั้งบริษัทย่อยเพิ่มเติม โดยมีรายละเอียดที่สำคัญดังนี้

1)  โครงการโรงไฟฟ้าพลังความร้อนหงสา

บริษัทฯ บริษัท บ้านปู เพาเวอร์ จำกัด และ Lao Holding State Enterprise
ได้จดทะเบียนจัดตั้งบริษัทภายใต้กฎหมายของสาธารณรัฐประชาธิปไตยประชาชนลาว (สปป.ลาว)
รวม 2 บริษัท เพื่อดำเนินโครงการโรงไฟฟ้าพลังความร้อนหงสา ซึ่งตั้งอยู่ที่อำเภอไชยบุรี
สปป.ลาว ขนาดกำลังการผลิตติดตั้งประมาณ 1,878 เมกะวัตต์ ใช้ถ่านหินเป็นเชื้อเพลิงหลัก ดังนี้

-   บริษัท ไฟฟ้าหงสา จำกัด จดทะเบียนจัดตั้งเมื่อวันที่ 15 กรกฎาคม 2552 ทุน
    จดทะเบียนเริ่มแรกจำนวน 100,000 เหรียญดอลลาร์สหรัฐ
    เพื่อรับสัมปทานในการผลิตไฟฟ้าสำหรับโครงการโรงไฟฟ้าพลังความร้อนหงสา ทั้งนี้บริษัทฯ
    ถือหุ้นในสัดส่วนร้อยละ 40 และเมื่อวันที่ 1 กันยายน 2552
    บริษัทฯได้ชำระค่าหุ้นเป็นจำนวนเงิน 40,000 เหรียญดอลลาร์สหรัฐ
    (ตามสัดส่วนการลงทุนร้อยละ 40)

-   บริษัท พูไฟมายนิ่ง จำกัด จดทะเบียนจัดตั้งเมื่อวันที่ 1 กันยายน 2552
    ทุนจดทะเบียนเริ่มแรกจำนวน 50,000 เหรียญดอลลาร์สหรัฐ
    เพื่อรับสัมปทานในการทำเหมืองถ่านหินลิกไนต์สำหรับเป็นเชื้อเพลิงให้แก่โครงการโรงไฟฟ้าพลังความร้อนหงสา
    และเมื่อวันที่ 2 พฤศจิกายน 2552 บริษัทฯได้ชำระค่าหุ้น เป็นจำนวนเงิน 18,750
    เหรียญดอลลาร์สหรัฐ (ตามสัดส่วนการลงทุนร้อยละ 37.50)

2)  โครงการโรงไฟฟ้าพลังลมเขาค้อ จังหวัดเพชรบูรณ์

เมื่อวันที่ 18 กุมภาพันธ์ 2552 บริษัทฯ ได้ทำสัญญาซื้อขายหุ้นกับบริษัท รีนิวเอเบิล
เอนเนอยี คอร์เปอร์เรชั่น จำกัด (“รีนิวเอเบิล”) เพื่อซื้อหุ้นของบริษัท ซัสเทน เอเบิล เอนเนอยี
คอร์ปอเรชั่น จำกัด ซึ่งเป็นบริษัทย่อยของรีนิวเอเบิล จำนวน 7.8 ล้านหุ้น เป็นจำนวนเงิน 97.5
ล้านบาท คิดเป็นสัดส่วนการลงทุนร้อยละ 26 มีวัตถุประสงค์เพื่อพัฒนาโครงการโรงไฟฟ้าพลังลม
อำเภอเขาค้อ จังหวัดเพชรบูรณ์ และเมื่อวันที่ 30 มิถุนายน 2552 บริษัทฯ ได้เข้าซื้อหุ้นบริษัท
ซัสเทน เอเบิล เอนเนอยี คอร์ปอเรชั่น จำกัด เพิ่มเติมจำนวน 1.2 ล้านหุ้น คิดเป็นสัดส่วนร้อยละ
4 ของทุนจดทะเบียน เป็นผลให้บริษัทฯ ถือหุ้นสัดส่วนรวมทั้งสิ้นร้อยละ 30
คิดเป็นกำลังการผลิตตามสัดส่วนของบริษัทฯ เท่ากับ 18 เมกะวัตต์
โดยคาดว่าจะสามารถเดินเครื่องเชิงพาณิชย์ได้ประมาณกลางปี 2554 ต่อมาเมื่อวันที่ 17 สิงหาคม
2552 คณะกรรมการบริษัทฯได้มีมติอนุมัติขายหุ้นสามัญในรีนิวเอเบิลทั้งหมดให้แก่บริษัท
ราชบุรีพลังงาน จำกัด
ซึ่งเป็นบริษัทย่อยของบริษัทฯที่มีนโยบายมุ่งเน้นการลงทุนในโครงการโรงไฟฟ้าขนาดเล็กและพลังงานทดแทนและได้ดำเนินการขายหุ้นดังกล่าวแล้วเสร็จเมื่อวันที่
15 กันยายน 2552

3)  ร่วมทุนในบริษัท อีแกท ไดมอนด์ เซอร์วิส จำกัด

เมื่อวันที่ 12 ตุลาคม 2552 บริษัทฯได้ทำสัญญาร่วมทุนในการจัดตั้งบริษัท อีแกท ไดมอนด์ เซอร์วิส
จำกัด เพื่อดำเนินงานให้บริการงานซ่อมอุปกรณ์เครื่องกังหันก๊าซของระบบผลิตไฟฟ้า
ครอบคลุมประเทศต่างๆ ในทวีปเอเชีย 18 ประเทศ โดยมีทุนจดทะเบียนจำนวน 623 ล้านบาท
และบริษัทฯได้ชำระค่าหุ้นแล้ว เป็นจำนวน 35.11 ล้านบาท คิดเป็นสัดส่วนการถือหุ้นร้อยละ 10
ทั้งนี้คาดว่าจะเริ่มให้บริการได้ภายในปี 2554

4)  การจัดตั้งบริษัท ราช-ลาว เซอร์วิส จำกัด

เมื่อวันที่ 8 พฤษภาคม 2552 บริษัทฯ ได้จดทะเบียนจัดตั้งบริษัท ราช-ลาว เซอร์วิส จำกัด
(“ราช-ลาว”) ที่สาธารณรัฐประชาธิปไตยประชาชนลาว (“สปป.ลาว”)
โดยมีทุนจดทะเบียนจำนวน 500,000 เหรียญดอลลาร์สหรัฐอเมริกา และบริษัทฯ
ถือหุ้นในสัดส่วนร้อยละ 99.99 ต่อมาเมื่อวันที่ 25 มิถุนายน 2552
ราช-ลาวได้ทำสัญญาให้บริการเดินเครื่องและบำรุงรักษาโรงไฟฟ้าพลังน้ำกับบริษัท ไฟฟ้าน้ำงึม 2
จำกัด โดยมีผลบังคับใช้ตั้งแต่วันที่ 1 กรกฎาคม 2552 จนสิ้นสุดสัญญาระยะเวลาสัมปทานโรงไฟฟ้า
และเมื่อวันที่ 26 มิถุนายน 2552 ราช-ลาว
ได้ทำสัญญาจ้างเหมาช่วงบริการเดินเครื่องและบำรุงรักษาโรงไฟฟ้าพลังน้ำดังกล่าวกับ กฟผ.
โดยมีผลบังคับใช้ตั้งแต่วันที่ 1 กรกฎาคม 2552 จนสิ้นสุดระยะเวลาสัมปทานของโรงไฟฟ้าดังกล่าว

5)  การจัดตั้งบริษัท อาร์เอช อินเตอร์เนชั่นแนล คอร์ปอเรชั่น จำกัด

เมื่อวันที่ 28 ตุลาคม 2552 บริษัทฯได้จดทะเบียนจัดตั้งบริษัท อาร์เอช อินเตอร์เนชั่นแนล
คอร์ปอเรชั่น จำกัด
เพื่อการลงทุนในธุรกิจเกี่ยวกับพลังงานไฟฟ้าในต่างประเทศโดยมีทุนจดทะเบียนจำนวน 5 ล้านบาท
และบริษัทถือหุ้นในสัดส่วนร้อยละ 99.99 บริษัทฯได้จ่ายชำระค่าหุ้นดังกล่าวแล้วเป็นจำนวน 1.25
ล้านบาท

นอกจากนี้ เมื่อวันที่ 16 มิถุนายน 2552 บริษัท ผลิตไฟฟ้าราชบุรี จำกัด ซึ่งเป็นบริษัทย่อยหลัก
ได้ทำบันทึกข้อตกลงการปรับลดอัตราดอกเบี้ยกู้ยืมระยะยาวกับสถาบันการเงินหลายแห่งโดยปรับลดอัตราดอกเบี้ยเงินกู้ยืมจากอัตรา
MLR หักร้อยละ 1.5 ถึง 2.5 ต่อปี เป็นอัตราดอกเบี้ย MLR หักร้อยละ 2 ถึง 2.5 ต่อปี
โดยอัตราดอกเบี้ยดังกล่าวมีผลบังคับใช้สำหรับเงินกู้ยืมระยะยาวที่ครบกำหนดชำระตั้งแต่วันที่ 25
กรกฎาคม 2552 ถึงวันที่ 31 มีนาคม 2558 ซึ่งมีวงเงินคงเหลือรวมจำนวน 19,798 ล้านบาท
จากการปรับลดอัตราดอกเบี้ยดังกล่าว ทำให้สามารถลดภาระดอกเบี้ยเงินกู้ได้ประมาณ 540
ล้านบาทตลอดระยะเวลาเงินกู้คงเหลือ

12.3.2 รายงานวิเคราะห์ผลการดำเนินงานตามงบการเงินรวม

[]

1)  การวิเคราะห์รายได้

รายได้รวมของบริษัทฯและบริษัทย่อย ปี 2552 จำนวน 37,653.83 ล้านบาท ลดลงจากปี 2551
(43,801.85 ล้านบาท) เป็นจำนวน 6,148.02 ล้านบาท คิดเป็นร้อยละ 14.04
โดยมีรายละเอียดดังนี้

1.  รายได้จากการขายและการให้บริการ ปี 2552 จำนวน 35,350.59 ล้านบาท ต่ำกว่าปี
    2551 (42,210.25 ล้านบาท) จำนวน 6,859.66 ล้านบาท คิดเป็นร้อยละ 16.25
    สาเหตุหลักเนื่องจาก

    1.  รายได้ค่าความพร้อมจ่าย ปี 2552 จำนวน 12,264.88 ล้านบาท สูงกว่าปี 2551 (
        12,043.67 ล้านบาท ) เป็นจำนวน 221.21 ล้านบาท คิดเป็นร้อยละ 1.84
        สาเหตุหลักเนื่องจากอัตราค่าความพร้อมจ่ายในปี 2552 สูงกว่าปี
        2551ซึ่งเป็นไปตามที่กำหนดไว้ในสัญญาซื้อขายไฟฟ้า

    2.  รายได้ค่าพลังงานไฟฟ้า ปี 2552 จำนวน 23,080.00 ล้านบาท ต่ำกว่า
        ปี 2551 ( 30,166.58 ล้านบาท ) เป็นจำนวน 7,086.58 ล้านบาท คิดเป็นร้อยละ
        23.49 สาเหตุหลักเนื่องจากในระหว่างปี 2552
        โรงไฟฟ้าราชบุรีมีการหยุดเดินเครื่องตามความต้องการของระบบและหยุดเดินเครื่องเพื่อบำรุงรักษาตามแผนมากกว่าปีก่อน
        ทำให้ปริมาณการใช้เชื้อเพลิงของโรงไฟฟ้าต่ำกว่าปีก่อนและส่งผลให้ต้นทุนค่าเชื้อเพลิงซึ่งเป็นต้นทุนหลักลดลงจากปีก่อนร้อยละ
        23.49 เช่นเดียวกัน

    3.  รายได้ค่าบริการปี 2552 จำนวน 5.71 ล้านบาท
        เป็นรายได้การให้บริการเดินเครื่องและบำรุงรักษาโรงไฟฟ้าพลังน้ำกับบริษัทไฟฟ้าน้ำงึม
        2 จำกัด เริ่มตั้งแต่วันที่ 1 กรกฎาคม 2552 ดำเนินการโดยบริษัท ราช-ลาว เซอร์วิส
        จำกัด ซึ่งเป็นบริษัทย่อยของบริษัทฯ

2.  ดอกเบี้ยรับปี 2552 จำนวน 258.45 ล้านบาท ต่ำกว่าปี 2551 ( 422.52 ล้านบาท )
    เป็นจำนวน 164.07 ล้านบาท คิดเป็นร้อยละ 38.83
    เนื่องจากอัตราดอกเบี้ยที่ได้รับจากเงินฝากธนาคารและเงินลงทุนในตราสารทางการเงินต่ำกว่าปี
    2551 ซึ่งเป็นไปตามสภาวการณ์ของตลาดการเงินในปัจจุบัน

3.  รายได้อื่นปี 2552 จำนวน 184.41 ล้านบาท สูงกว่าปี 2551 ( 115.60 ล้านบาท )
    เป็นจำนวน 68.81 ล้านบาท คิดเป็นร้อยละ 59.52 สาเหตุหลักเนื่องจากในปี 2552 บริษัท
    ผลิตไฟฟ้าราชบุรี จำกัด ซึ่งเป็นบริษัทย่อยหลัก
    รับรู้รายได้เงินชดเชยค่าซ่อมอุปกรณ์โรงไฟฟ้าจากบริษัทประกันภัย จำนวน 84.25 ล้านบาท

4.  บริษัทฯ รับรู้ส่วนแบ่งกำไรจากเงินลงทุนในกิจการที่ควบคุมร่วมกันรวมทั้งสิ้นจำนวน 1,720.71
    ล้านบาท สูงกว่าปี 2551( 931.70 ล้านบาท )เป็นจำนวน 789.01 ล้านบาทคิดเป็นร้อยละ
    84.68 โดยมีสาเหตุหลักมาจากบริษัทฯ รับรู้ผลการดำเนินงานของบริษัท ราชบุรีเพาเวอร์
    จำกัด (“ราชบุรีเพาเวอร์”) ในปี 2552 เพิ่มขึ้นจากปีก่อนตามสัดส่วนการถือหุ้นร้อยละ 25
    เป็นจำนวน 877.85 ล้านบาท ทั้งนี้ผลการดำเนินงานของราชบุรีเพาเวอร์ตามสัดส่วนที่บริษัทฯ
    ถือหุ้นในปี 2552 รวมกำไรจากอัตราแลกเปลี่ยนเป็นจำนวน 158.39 ล้านบาท ขณะที่ในปี
    2551 รวมผลขาดทุนจากอัตราแลกเปลี่ยนเป็นไว้จำนวน 204.98 ล้านบาท
    โดยหากไม่รวมผลกระทบจากอัตราแลกเปลี่ยนดังกล่าว บริษัทฯ
    จะรับรู้ผลการดำเนินงานของราชบุรีเพาเวอร์เพิ่มขึ้นจากปีก่อนเป็นจำนวน 514.48 ล้านบาท
    ซึ่งมีสาเหตุหลักมาจากในปี 2552โรงไฟฟ้าราชบุรีเพาเวอร์ทั้ง 2 ชุด
    ได้ทำการเดินเครื่องเชิงพาณิชย์ตลอดทั้งปี ขณะที่ในปี 2551โรงไฟฟ้าราชบุรีเพาเวอร์ชุดที่ 1
    และ 2 เริ่มเดินเครื่องเชิงพาณิชย์ตั้งแต่วันที่ 1 มีนาคม 2551 และวันที่ 1 มิถุนายน 2551
    ตามลำดับ

  2) การวิเคราะห์ต้นทุนขายและค่าใช้จ่าย

ต้นทุนขายและค่าใช้จ่าย ปี 2552 รวมทั้งสิ้น 30,914.23 ล้านบาท ลดลงจากปี 2551
(37,308.95 ล้านบาท) เป็นจำนวน 6,394.72 ล้านบาท คิดเป็นร้อยละ 17.14
โดยมีรายละเอียดดังนี้

2.1) ต้นทุนขายและการให้บริการปี 2552 จำนวน 28,530.84 ล้านบาท ต่ำกว่าปี 2551
(35,158.58 ล้านบาท ) เป็นจำนวน 6,627.74 ล้านบาท คิดเป็นร้อยละ 18.85
สาเหตุหลักเนื่องจาก

(1) ค่าเชื้อเพลิงปี 2552 จำนวน 22,996.56 ล้านบาท ต่ำกว่าปี 2551 ( 30,055.05
ล้านบาท ) จำนวน 7,058.49 ล้านบาท คิดเป็นร้อยละ 23.49 ตามสาเหตุที่ได้ชี้แจ้งไว้แล้วในข้อ
1.1) (2)

(2) ต้นทุนขาย ( ไม่รวมค่าเชื้อเพลิง ) ปี 2552 จำนวน 5,534.28 ล้านบาท สูงกว่าปี 2551
(5,103.53 ล้านบาท) เป็นจำนวน 430.75 ล้านบาท คิดเป็นร้อยละ 8.44
สาเหตุหลักเนื่องจากในปี 2552
โรงไฟฟ้าราชบุรีมีการหยุดเดินเครื่องเพื่อทำการบำรุงรักษาตามแผนมากกว่าปีก่อนเป็นผลให้ค่าบำรุงรักษาและค่าอะไหล่โรงไฟฟ้า
สูงกว่าปีก่อนรวมจำนวน 319.33 ล้านบาท

2.2) ต้นทุนทางการเงิน ( ดอกเบี้ยจ่าย) ปี 2552 จำนวน 861.10 ล้านบาท ต่ำกว่าปี 2551
(1,293.37 ล้านบาท ) เป็นจำนวน 432.27 ล้านบาท คิดเป็นร้อยละ 33.42
ซึ่งเป็นผลมาจากการชำระคืนเงินต้นทุกไตรมาส รวมทั้งอัตราดอกเบี้ยจ่ายที่ต่ำกว่าปีก่อน

2.3) ภาษีเงินได้ปี 2552 จำนวน 830.94 ล้านบาท สูงกว่าปี 2551 (217.35 ล้านบาท)
เป็นจำนวน 613.59 ล้านบาท คิดเป็น 2.82 เท่า สาเหตุเนื่องจากโรงไฟฟ้าพลังความร้อนราชบุรี
เครื่องที่ 1 และ 2
ได้ครบกำหนดการยกเว้นภาษีเงินได้จากสำนักงานคณะกรรมการส่งเสริมการลงทุนและเริ่มเสียภาษีเงินได้ตั้งแต่วันที่
31 ตุลาคม 2551

12.3.2 รายงานวิเคราะห์ฐานะการเงิน

1) การวิเคราะห์สินทรัพย์

ณ วันที่ 31 ธันวาคม 2552 บริษัทฯ มีสินทรัพย์รวมทั้งสิ้น จำนวน 69,341.82 ล้านบาท ลดลงจาก
ณ วันที่ 31 ธันวาคม 2551 (69,672.44 ล้านบาท) เป็นจำนวน 330.62 ล้านบาท
โดยมีรายละเอียดดังนี้

[]

1.1) สินทรัพย์หมุนเวียน ณ วันที่ 31 ธันวาคม 2552 จำนวน 19,196.41 ล้านบาท ลดลงจาก ณ
วันที่ 31 ธันวาคม 2551 (19,520.08 ล้านบาท) เป็นจำนวน 323.67 ล้านบาท
สาเหตุหลักเนื่องจาก

(1) ลูกหนี้การค้ากิจการที่เกี่ยวข้องกันลดลงจำนวน 1,415.11 ล้านบาท เนื่องจากรายได้ค่า
    พลังงานไฟฟ้าลดลงตามเหตุผลที่ชี้แจงไว้ในข้อ 1.1) (2)

(2) วัสดุสำรองคลังลดลงจำนวน 174.93 ล้านบาท

(3) เงินสดและรายการเทียบเท่าเงินสด เงินลงทุนชั่วคราว เพิ่มขึ้นจำนวน 1,406.31 ล้านบาท

(4) สินทรัพย์หมุนเวียนอื่นๆ ลดลง รวมจำนวน 139.94 ล้านบาท

1.2) สินทรัพย์ไม่หมุนเวียน ณ วันที่ 31 ธันวาคม 2552 จำนวน 50,145.41 ล้านบาท ลดลงจาก
ณ วันที่ 31 ธันวาคม 2551 (50,152.36 ล้านบาท) เป็นจำนวน 6.95 ล้านบาท เนื่องจาก

(1) ที่ดิน อาคารและอุปกรณ์-สุทธิ ลดลงจำนวน 2,622.06 ล้านบาท
โดยมีสาเหตุจากการตัดค่าเสื่อมราคาระหว่างงวด จำนวน 2,753.72 ล้านบาท

(2) เงินลงทุนในกิจการที่ควบคุมร่วมกัน เพิ่มขึ้นจำนวน 2,131.60 ล้านบาท
เนื่องจากในระหว่างปี 2552 บริษัทฯ
รับรู้ผลการดำเนินงานและลงทุนในกิจการที่ควบคุมร่วมกันเพิ่มขึ้นโดยสรุปดังนี้

[]

(3) สินทรัพย์ไม่หมุนเวียนอื่น เพิ่มขึ้นจำนวน 363.72 ล้านบาท เนื่องจากในระหว่าง
ปี 2552 มีการบันทึกบัญชีค่าพัฒนาโครงการ และค่าใช้จ่ายรอตัดบัญชีเพิ่มขึ้น ดังนี้

-   ค่าพัฒนาโครงการหงสาลิกไนต์จำนวน 185 ล้านบาท

-   ค่าพัฒนาโครงการโรงไฟฟ้าพลังน้ำ-น้ำงึม 3 จำนวน 34.42 ล้านบาท

-   ค่าพัฒนาโครงการโรงไฟฟ้าพลังน้ำเซเปียนเซน้ำน้อย จำนวน 54.04 ล้านบาท

-   ค่าใช้จ่ายตามสัญญาจัดหาและซ่อมอะไหล่โรงไฟฟ้ารอตัดบัญชีเพิ่มขึ้นจำนวน 78.87 ล้านบาท

1.  สินทรัพย์ไม่หมุนเวียนอื่นๆ เพิ่มขึ้นรวมจำนวน 119.79 ล้านบาท

2) การวิเคราะห์หนี้สินและส่วนของผู้ถือหุ้น

ณ วันที่ 31 ธันวาคม 2552 บริษัทฯ มีหนี้สินและส่วนของผู้ถือหุ้นเป็นจำนวนทั้งสิ้น 69,341.82
ล้านบาท ลดลงจาก ณ วันที่ 31 ธันวาคม 2551 (69,672.44 ล้านบาท) เป็นจำนวน 330.62
ล้านบาท โดยมีรายละเอียดดังนี้

[]

2.1) หนี้สินหมุนเวียนจำนวน 7,962.69 ล้านบาท ลดลงจากปีก่อน (9,058.12 ล้านบาท)
เป็นจำนวน 1,095.43 ล้านบาท โดยมีสาเหตุหลักเนื่องจากเจ้าหนี้การค้าลดลงจำนวน 918.58
ล้านบาท ซึ่งเป็นผลมาจากในช่วงเดือนพฤศจิกายนและเดือนธันวาคม 2552
โรงไฟฟ้าพลังความร้อนร่วมชุดที่ 2 และโรงไฟฟ้าพลังความร้อนเครื่องที่ 1
ของโรงไฟฟ้าราชบุรีมีการหยุดเดินเครื่องเพื่อบำรุงรักษาตามแผน
ทำให้ปริมาณการซื้อเชื้อเพลิงต่ำกว่าช่วงเดียวกันของปีก่อน ซึ่งโรงไฟฟ้าไม่มีการหยุดเดินเครื่อง

2.2) หนี้สินไม่หมุนเวียนจำนวน 16,854.99 ล้านบาท ลดลงจากปีก่อน ( 19,639.78 ล้านบาท
)จำนวน 2,784.79 ล้านบาท
เนื่องจากการจ่ายชำระคืนเงินกู้ยืมระยะยาวจากสถาบันการเงินและหุ้นกู้ในระหว่างปี 2552

2.3) ส่วนของผู้ถือหุ้นจำนวน 44,524.14 ล้านบาท เพิ่มขึ้นจากปีก่อน ( 40,974.54 ล้านบาท
)เป็นจำนวน 3,549.60 ล้านบาท เนื่องจาก

(1) กำไรสะสมเพิ่มขึ้นจากผลการดำเนินงานของปี 2552 ที่มีกำไรสุทธิจำนวน 6,739.60
    ล้านบาท

(2) จัดสรรกำไรสำหรับผลการดำเนินงาน 6 เดือนหลังของปี 2551 เป็นเงินปันผล
    หุ้นละ 1.10 บาทคิดเป็นเงินจำนวน 1,595.00 ล้านบาท
    ตามมติที่ประชุมสามัญประจำปีผู้ถือหุ้นเมื่อวันที่ 31 มีนาคม 2552
    และได้จ่ายให้แก่ผู้ถือหุ้นแล้วเมื่อวันที่ 24 เมษายน 2552

(3) จัดสรรกำไรสำหรับผลการดำเนินงาน 6 เดือนแรกของปี 2552 เป็นเงินปันผล
    หุ้นละ 1.10 บาทเป็นจำนวน 1,595.00 ล้านบาท ตามมติคณะกรรมการบริษัทฯ เมื่อวันที่ 17
    สิงหาคม 2552 และได้จ่ายให้แก่ผู้ถือหุ้นแล้วเมื่อวันที่ 11 กันยายน 2552

ทั้งนี้ ส่วนของผู้ถือหุ้น จำนวน 44,524.14 ล้านบาท
จำแนกเป็นทุนจดทะเบียนซึ่งเป็นหุ้นที่ออกและเรียกชำระเต็มมูลค่าแล้ว จำนวน 14,500 ล้านบาท
ส่วนเกินมูลค่าหุ้น จำนวน 1,531.78 ล้านบาท สำรองตามกฎหมาย จำนวน 1,450 ล้านบาท
และกำไรสะสมยังไม่ได้จัดสรรจำนวน 27,042.36 ล้านบาท

4.  อัตราส่วนทางการเงิน

[]

  12.3.5 รายงานวิเคราะห์กระแสเงินสด

เงินสดและรายการเทียบเท่าเงินสดของบริษัทฯ และบริษัทย่อย ณ วันที่ 31 ธันวาคม 2552
เป็นจำนวน 3,774.09 ล้านบาท ลดลงจาก ณ วันที่ 31 ธันวาคม 2551 ( 4,651.29 ล้านบาท
) เป็นจำนวน 877.20 ล้านบาท คิดเป็นร้อยละ 18.86 โดยมีรายละเอียดดังนี้

[]

1.  เงินสดสุทธิที่ได้มาจากกิจกรรมดำเนินงานเพิ่มขึ้น จำนวน 1,459.94 ล้านบาท
    สาเหตุหลักเนื่องจากการเปลี่ยนแปลงของสินทรัพย์และหนี้สินดำเนินงานมีผลทำให้เงินสดเพิ่มขึ้นจำนวน
    1,718.71 ล้านบาท

2.  เงินสดสุทธิใช้ไปในกิจกรรมลงทุนเพิ่มขึ้นจำนวน 5,627.20 ล้านบาท
    สาเหตุหลักเนื่องจากบริษัทฯนำเงินไปลงทุนในตราสารทางการเงินเพิ่มขึ้นจากปีก่อน
    เป็นจำนวน 6,054.57 ล้านบาท
    ในขณะที่เงินสดจ่ายเพื่อลงทุนในกิจการที่ควบคุมร่วมกันลดลงจากปีก่อนจำนวน 335.31
    ล้านบาท

3.  เงินสดสุทธิใช้ไปในกิจกรรมจัดหาเงิน ลดลงเป็นจำนวน 383.42 ล้านบาท
    สาเหตุหลักเนื่องจากในระหว่างปี 2552 มีการจ่ายคืนหุ้นกู้ต่ำกว่าปีก่อนจำนวน 416.90
    ล้านบาท